JOHANNES 8:32. Votum en seën. Psalm 92 : 1, 2. Geloofsbelydenis: Twaalf Artikels. Wet: Eksodus 20:1-17 (AV 1983/91) Psalm 91 : 7. Gebed. - PDF
Download "JOHANNES 8:32. Votum en seën. Psalm 92 : 1, 2. Geloofsbelydenis: Twaalf Artikels. Wet: Eksodus 20:1-17 (AV 1983/91) Psalm 91 : 7. Gebed."
1 JOHANNES 8:32 Votum en seën Psalm 92 : 1, 2 Geloofsbelydenis: Twaalf Artikels Wet: Eksodus 20:1-17 (AV 1983/91) Psalm 91 : 7 Gebed Psalm 91 : 8 Skriflesing: Johannes 8:31-47 (AV 1983/91) Teks: Johannes 8:32 (AV 1983/91) Preek: Jesus Christus maak mense regtig vry Gebed Kollekte Psalm 107 : 1 Seën Skrifberyming 13-3 (78)
2 2 Orals in die wêreld sug mense: as ons tog maar net vry kan wees! - vry van swak regerings; - vry van armoede; - vry van nimmereindigende werksdruk. Party wil selfs bevry word van n huwelik wat hulle wurg en van die eise van gesinsbande en familiebande en van die las van die instandhouding van jou huis en tuin en jou motors en wie weet wat alles. Vir party mense is vryheid van siekte en pyn al waaraan hulle kan dink. Ander mense se grootste droom vir die mensdom is dat mense bevry sal word uit die donker nag van onkunde en ongeletterdheid. As ons maar net vry kan wees! so sug die mensdom. As mense maar net die waarheid sal ken, dan sál hulle vry word, want die waarheid (so sê die Here Jesus hier) maak mense vry régtig vry! Kom ons kyk wat dit beteken: - eers wat die waarheid is waarvan Jesus hier praat; - en dan na hoe hierdie waarheid n mens vry maak. 1. WAT DIE WAARHEID IS Ons het vanoggend n stukkie van een van hierdie fassinerende, maar ook dodelikernstige gesprekke tussen die Here Jesus en Jode, wat die Heilige Gees Johannes laat opteken het, gelees. In hiérdie gesprek het die Here eintlik met mense wat tot geloof in Hom gekom het, gepraat; maar uit die reaksie op wat Hy gesê het, kan ons aflei dat daar ook ongelowige Jode by was. Jesus moedig mense wat in Hom geglo het, hier aan om (soos dit letterlik hier staan) in Sy woord te bly, om getrou te bly aanvaar wat Hy vir hulle gesê en geleer het. En as hulle dít doen (sê Hy), sal hulle die waarheid ken. Let wel:
3 3 - dié waarheid; - nie maar net iets wat waar is nie; - nie maar net n waarheid nie; - maar dié waarheid: die hoogste waarheid; die grootste waarheid; die eintlike waarheid wat die mensdom behoort te ken! As jy bly by wat Jesus gesê het, dan sal jy hierdie waarheid ken. Wat hét Jesus gesê? Hy t kom sê dat Hý hierdie waarheid ís. Die grootste en belangrikste waarheid vir die mensdom is die waarheid oor God: - dat Hy daar is; - dat Hy almagtig is, en goed; - dat Hy deur mense gedien moet word soos Hy opdrag gegee het; - dat Hy mense wat Hom ignoreer of minag, met Sy oordele gaan tref; - dat Hy vir mense wat na Hom toe draai, n Redder en Helper en Bemoediger is. En die Here Jesus het mense kom leer dat Hý, Jesus, die Seun van God is, dat Hy die Vader in die hemel ken soos niemand anders nie, omdat Hy van ewigheid af met Hom saamleef in die drie-enige goddelike Wese, 1 omdat Hy net soos die Vader self ook ware en ewige God is. Hy ís met ander woorde self die waarheid oor God! As jy Hóm sien en hoor, sien en hoor jy God. 2 Wie Hy is met wat Hy gesê het en wat Hy gedoen het, is dus hierdie hoogste en grootste en eintlike waarheid: die waarheid oor God. Hy t dit eksplisiet gesê: Ek is die weg en die waarheid en die lewe. 3 Hy t dit in hierdie gesprek óók gesê: - in ons teksvers se tweede deel sê Hy dat die waarheid mense vry maak; - en n paar sinne later sê dat Hy die Seun mense regtig vry maak; 4 1 Joh 1:18; 6:46; 17:5 2 Joh 14:9; 12:49: 17:8 3 Joh 14:6
4 4 - dan is waarheid en die Seun mos dieselfde. Die waarheid waarvan Jesus hier praat, is Hy self. En as jy in Sy woord bly, sal jy hierdie waarheid ken. 2. HOE DIE WAARHEID MENSE VRY MAAK As julle aan my woorde getrou bly (sê Jesus hier) sal (julle) die waarheid ken (met ander woorde: julle sal weet en verstaan dat Ek die eintlike Waarheid is), en die waarheid sal julle vry maak. En as Hy, die Waarheid, die Seun van die hemelse Vader julle vry maak, sal julle regtig vry wees! 5 Natuurlik het van die mense wat gehoor het dat Jesus dit sê en wat nog nie verstaan wie Hy is en wat Hy eintlik kom doen het nie, en wat waarskynlik n Messias verwag het wat vir hulle n aardse koning sou wees, dadelik aan aardse soort vryheid gedink toe Jesus dit sê. En hulle vat Hom aan oor wat Hy sê: - hoekom praat Hy met húlle oor vry word? - hulle s nasate van Abraham, lede van die verbondsvolk, en was nog nooit iemand se slawe nie; 6 - húlle t nie nodig om vrygemaak te word nie! Eintlik is dit wat hulle sê nie heeltemal waar nie: - van hulle voorouers was vir baie lank slawe van die Egiptenare; - ander was op n stadium ballinge van die Babiloniërs; - op hierdie tydstip was hulle self onderdane van die Romeine. Maar dalk bedoel hulle maar net dat hulle nog nooit vrywillig iemand anders se slawe was nie! Maar dan vat Jesus die gesprek heeltemal na n ander vlak toe. Hulle dink aan aardse slawerny, wat jou maar net tydelik van sekere voorregte beroof. Hý wys op n slawerny wat op n ander vlak lê en wat mense ewige skade kan aandoen: 4 Joh 8:36 5 Joh 8:36 6 Hulle mág volgens God se wet ook nie iemand anders se slaaf word nie (bv Lev 25:39)
5 5 - die slawerny van sonde; - Elkeen wat sonde doen (sê Hy), is n slaaf van die sonde. 7 Sonde is n sterk mag wat mense wat dit doen, só in sy kloue kan kry, dat hulle nie daaruit kán loskom nie. En as sonde jou baas is, is die dood jou voorland, nie maar net die fisiese dood nie, maar die tweede dood: - daardie dood wat die ewige straf van God oor die sonde is; - daardie dood wat n bestaan is waar jy vir altyd deur die regverdige en heilige toorn van God gebrand gaan word. Solank mense sonde doen, is hulle slawe van die sonde die ergste vorm van slawerny, want dit vat jou vryheid vir ewig weg! Maar dis juis van hierdie slawerny wat die Here Jesus mense kom bevry het. Hy t nie gekom met n maatskaplike hervormingsprogram om die wettiging van persoonlike slawe in die wêreld van destyds af te skaf nie. Hy t ook nie gekom met n politieke of militêre plan om die Jode van hulle onderhorigheid aan die Romeine te bevry nie. Hy t gekom om mense van die kettings van sonde te verlos. Hoe doen Hy dit? Hy t die skuld wat ons met ons sondes gemaak het, ten volle vir ons kom betaal, toe Hy aan die kruis die hel en dood wat op ons gewag het, vir ons gedra het en so die kettings van ons sondeskuld geknip. Hy t uit die dood uit opgestaan met die krag van die ewige lewe in Hom daardie krag waarmee Hy vir elkeen wat in Hom glo, ook die dood se kettings knip en die ewige lewe laat deurbreek. Hy t na Sy hemelvaart die Heilige Gees uitgestort, wat ons só radikaal nuutmaak soos mense wat as t ware weer gebore is, en wat ons die wil en krag gee om op te hou sonde doen en in die plek daarvan God se gebooie te begin doen! 7 Joh 8:34
6 6 En so knip Hy die kettings van die houvas wat die sonde op ons gehad het. Hý maak mense vry Hy wat Jesus Christus is. Nie vry van hierdie tydelike kettinkies wat ons so pla nie, maar vry van die ysterkettings wat ons eintlik die meeste behoort te gepla het: - die ysterkettings van sonde-doen. Hierdie vers (Joh 8:32) word baie kere gebruik asof Jesus se woorde hier: die waarheid sal julle vry maak, beteken dat as jy die waarheid oor n saak vertel, dit jou gemoed sal verlig, jou innerlike bevryding van die las van die leuens wat jy eers vertel het, sal gee. Dis natuurlik waar: - as jy met die waarheid oor n saak uitkom, dan beleef jy innerlike bevryding, dan kry jou gewete rus. Maar dis nie waaroor dit hier gaan nie: - die waarheid waaroor dit hier gaan, is nie die waarheid wat ek en jy praat nie; - dis Jesus Christus, hierdie lewende Waarheid oor God. En Hy bevry jou nie maar net van n lastigheid in jou gewete nie, maar van die vreeslikste lot wat n mens sou kon tref: - om as n sondeslaaf, as n onbekeerde sondaar, in die hande van die lewende God te val! Jesus maak jou regtig vry: - vry van die skuld by God wat sonde meebring; - vry van die baasskap van sonde oor jou; - vry van die straf op die sonde wat daar vir almal gewag het wat sonder berou en bekering daarmee aangehou het. Regtig vry! Vir altyd vry vir ewig! Dís wat hierdie vers beteken: Jesus Christus maak mense regtig vry. TOEPASSING Verstaan u dit? Ware vryheid is nie in die eerste plek om polities vry te wees,
7 7 of om vry te wees van moeilike sosio-maatskaplike omstandighede, of om vry te wees van werksdruk of van die druk van stram verhoudings of van die ellende van siektes en pyne nie. Ware vryheid is in die eerste plek om vry te kom van die slawerny van sonde. Ons ken dit mos hierdie slawejuk van die sonde, nie waar nie? Die meeste van ons weet uit bitter ervaring hoe maklik sonde n gewoonte word, én hoe gou dit n gewoonte word waarmee jy nie meer self kan breek nie, al wil jy hoe graag. Dink aan die amper onbreekbare houvas wat dinge soos drank en dwelms en pornografie en dobbel op mense kry. Dink aan alledaagse sondes: - as jy jouself eers n keer of wat die reg toegeëien het om jou humeur te verloor, hoe gou dit iets word wat kort-kort gebeur en waaroor dit vir jou voel of jy al hoe minder beheer het; - hoe gou vloekwoorde wat jy sê, n deel van jou taalgebruik word wat jy net nie afgeskud kan kry ; - hoe gou ondankbaarheid en onvergenoegdheid jou só vasvat dat jy én ander mense naderhand begin dink dat dit maar deel van jou persoonlikheid is om so te wees! - hoe gou nie-bid-nie of nie-kerk-toe-kom-nie n gewoonte word wat baie moeilik weer verander word. Dis of sonde n mens, by die geringste aanleiding wat jy dit gee, boei met kettings wat jy net nie kan afskud nie! Jesus Christus maak ons hiérvan vry in die eerste plek. Natuurlik lei hierdie vryheid van sonde wat Hy gee, uiteindelik na die lewe in die ewige heerlikheid toe toe waar ons heeltemal van álles wat ons geknel het, vry gaan wees. Maar Hy begin nie om ons al hierdie ander vryhede waarna ons smag te gee nie, want dit sou jou niks help om in ander opsigte vry te wees, maar nog steeds n slaaf van die sonde te wees nie. Hoe kan ander vryhede jou gelukkig maak as jy nog steeds n slaaf van die sonde is n slaaf wat vir jou sonde met die helse straf betaal gaan word nie?
8 8 Jesus Christus maak ons vry van die slawerny van die sonde. Hy maak ons regtig, wesentlik vry. Elkeen van ons wat opreg in Hom glo, stap vanoggend hier uit - nie as mense wat al die klein vryheidjies het wat die lewe vir ons hier makliker en lekkerder sou maak nie, - maar as mense wat in die ewige koninkryk van die God van die heelal vryburgers gemaak is deur Jesus Christus. Die skuld van ons sonde staan nie meer in ons boekies nie Hy t dit betaal. Die sonde is nie meer ons baas nie Hý s nou ons Baas. Ons gaan nie meer met die ewige dood betaal word nie, maar ons gaan die ewige lewe kry Hy het dit vir ons verdien. Kom ons gaan wees dan bly daaroor! Kom ons gaan leef soos mense wat vry is van die slawerny van die sonde! Kom ons gaan vertel vir dié wat nog slawe is van Hom wat hulle kettings kan losknip! AMEN